‘ทหารไทย’ ชนะเขมร
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 11 ก.พ. 2554
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 11 ก.พ. 2554
...หุ้นไทยร่วง 2.14% ปิดต่ำสุดของวันหลุด 950 จุด ไปเรียบร้อยอยู่ที่ระดับ 949.09 จุด ลดลง 20.80 จุด มูลค่า 32,610 ล้านบาท .... ฝรั่งขาย 2,801 ล้านบาท 
...ต่างชาติขายไม่ยั้งทั้งภูมิภาค กลุ่ม TIP (ไทย อินโดนีเซีย ฟิลิปปินส์) ร่วงตลาดละ 23% แต่ไทยโดนหลายเด้ง ม็อบ–เขมร
...ทหาร (ไม่ตาย) ไทย (TMB) เกือบพ่ายศึกลงไป 2.10 บาท ได้แรงซื้อไม้ใหญ่ๆ ยิงชู้ด ขึ้นสวนตลาดชนะเขมร ไปปิด 2.22 บาท บวก 6 สตางค์
...คำยืนยันจาก บล.บัวหลวง ว่า “อาลก โลเฮีย” ส่งใบจองคิวแรกใช้สิทธิแปลง IVLT1 เป็นหุ้นสามัญ 346 ล้านหุ้น กว่า 1.2 หมื่นล้านบาท 
...“ชำนิ จันทร์ฉาย” ออกตัวไม่มีเอี่ยวหุ้น TCC (ไทยแคปปิตอลฯ) แม้แต่หุ้นเดียว ยกขาย “มั่นสิน ชัยวิกรัย” ไป 3 ปีก่อน
...เข้าใจผิดนิดหน่อยระยองเพียวฯ (RPC) ไป TDR ไต้หวันช้าเพราะปี 2551 มีขาดทุนสะสมไม่ถึง 10 ล้านบาท ปี 2552 ล้างหมดเกลี้ยงแถมมีกำไรให้เห็น 333 ล้านบาท 
...หุ้นการบินไทย (THAI) ตกจาก 50 บาทเศษ เหลือ 36 บาท ลือ “ปิยสวัสดิ์ อัมระนันทน์” กรรมการผู้อำนวยใหญ่ ลาออก เจ้าตัวไม่ออกชัวร์ไม่งั้นเสียค่าปรับอานหากอยู่ไม่ครบเทอม